ଆଳୁ କେଜି 50 ପାର ଏଥିପାଇଁ ଦାୟୀ କିଏ ? ରାଜ୍ୟସରକାର ନାଁ କେନ୍ଦ୍ର ସରକାର , ଜାଣନ୍ତୁ କାହିଁକି ବଢୁଛି ଦରଦାମ ? - Live43 Media\nବର୍ତ୍ତମାନ ଶୀତ ଋତୁ ଚାଲିଛି କିନ୍ତୁ ପନିପରିବା ଦର୍ ଆକାଶ ଛୁଆଁ କହିଲେ ଚଳେ । କାହିଁକି ନାଁ ଆଳୁ କିଲୋ 50 ଟଙ୍କା ଟପିଲାଣି ଏବଂ ପିଆଜ କିଲୋ 60 ରୁ 70 ଟଙ୍କା ପର୍ଯ୍ୟନ୍ତ ପହଞ୍ଚିଲାଣି । ଏଭିଳି ପରିସ୍ଥିତିରେ ଲୋକ ଖାଇବେ କଣ ସେନେଇ ରୋଷେଇ ଘରେ ଚିନ୍ତା ପଡ଼ିଛି । ତେବେ ସବୁଠାରୁ ଅଧିକ ଅସୁବିଧାର ସାମ୍ନା କରୁଛନ୍ତିୁ ଗରିବ ଅସହାୟ ତଥା ଦିନ ମଜୁରିଆ ମାନେ୍ । ପିଆଜର ଅତ୍ୟଧିକ ମୂଲ୍ୟବୃଦ୍ଧି ଯୋଗୁଁ ଦୀର୍ଘ ସମୟ ପର୍ଯ୍ୟନ୍ତ ଖାଉଟି ହନ୍ତସନ୍ତ ହେବାପରେ ମୂଲ୍ୟ ଟିକେ ଖସୁଥିବା ବେଳେ ଏବେ ଆଳୁର ମହଙ୍ଗା ମାଡ଼ରେ ଖାଉଟି ଅତିଷ୍ଠ ହେଲେଣି । ତେବେ ଗତ2ମାସ ମଧ୍ୟରେ ଆଳୁ, ପିଆଜ ଦର ଦୁଇଗୁଣା ବୃଦ୍ଧି ହୋଇଛି ।\nତେବେ ବର୍ତ୍ତମାନ ସମୟରେ ପିଆଜ ଦରରେ ସାମାନ୍ୟ ହ୍ରାସ ହୋଇଥିବା ବେଳେ କିନ୍ତୁ ଆଳୁ ଦର କମିବାର ନାଁ ହିଁ ଧରୁନି । ଆଉ ଏହି ଲଗାତର ଭାବରେ ଦର ବୃଦ୍ଧି ଖାଉଟିଙ୍କୁ ବହୁତ ହନ୍ତସନ୍ତ କରି ସାରିଲାଣି । ଅନ୍ୟପକ୍ଷରେ ସରକାରଙ୍କ ଦୂରଦୃଷ୍ଟି ଏବଂ ଆନ୍ତରିକତାର ଅଭାବ ଏଥିପାଇଁ ଦାୟୀ ବୋଲି ଅଭିଯୋଗ କରିଛି ରାଜ୍ୟ ବ୍ୟବସାୟୀ ମହାସଂଘ ।\nଗତ2ମାସ ତଳେ ଆଳୁ କେଜି 15 ରୁ 20 ଟଙ୍କା ରହିଥିଲା । ଆଉ ବର୍ତ୍ତମାନ ତାହା ବୃଦ୍ଧି ହୋଇ 50 ଟଙ୍କା ଟପିଲାଣି । ସେହିପରି ଦେଖିବାକୁ ଗଲେ ଜୁଲାଇ ଏବଂ ଅଗଷ୍ଟ ମାସରେ ପିଆଜ କିଲୋ 25 ରୁ 30 ଟଙ୍କା ଥିଲା । କିନ୍ତୁ ସେପ୍ଟେମ୍ବର ଏବଂ ଅକ୍ଟୋବର ମାସରେ ହଠାତ 80 ଟଙ୍କାରେ ପହଞ୍ଚି ଥିଲା । ବର୍ତ୍ତମାନ ଆମଦାନୀ ସ୍ବାଭାବିକ ହେବା ଏବଂ ନୂଆ ଆନ୍ଧ୍ର ପିଆଜ ଆସିବା ପରେ ପିଆଜ କିଲୋ 55 ରୁ 60 ଟଙ୍କା ଟଙ୍କାକୁ ଖସିଛି । ଆଉ ସେହିପରି ଯଦି ଆମେ ଧର୍ମମାସ କାର୍ତ୍ତିକ ମାସ କଥା କହିବା ତେବେ ଏହି ସମୟରେ ଅଧିକାଂଶ ଘରେ ଆମିଷ ପଶୁନଥିବା ବେଳେ ପରିବା ଦର ବି ହ୍ରାସ ପାଉ ନାହିଁ ।\nତେବେ କାର୍ତ୍ତିକ ମାସ ସରିଲାକିନ୍ତୁ ତଥାପି ପନିପରିବା ଉପରେ କିଛି ବିଶେଷ ପ୍ରଭାବ ମଧ୍ୟ ପଡିଲା ନାହୀିଁ । ଆଉ ଅଧିକାଂଶ ପରିବା ଦାମ୍ କିଲୋ ଗ୍ରାମ ପ୍ରତି 30-40 ଟଙ୍କା ମଧ୍ୟରେ ରହିଛି । ତେଣୁ ସେଥଇପାଇଁ ଏବେ ଖାଉଟି ଚିନ୍ତାରେ ଅଛନ୍ତି । ରାଜ୍ୟରେ ବର୍ଷକୁ 14 ଲକ୍ଷ ଟନ୍ ଆଳୁ ଆବଶ୍ୟକ ହେଉଥିବା ବେଳେ ରାଜ୍ୟରେ ଉତ୍ପାଦନ ହେଉଛି କେବଳ 70-80 ହଜାର ଟନ୍ । ବଳକା 13 ଲକ୍ଷ ଟନ୍ ଆଳୁ ପାଇଁ ଉତ୍ତର ପ୍ରଦେଶ ଏବଂ ପଶ୍ଚିମ ବଙ୍ଗ ରାଜ୍ୟ ଉପରେ ର୍ନିଭର କରିବାକୁ ପଡୁଛି ।\nକିନ୍ତୁ ବର୍ତ୍ତମାନ ପାଗ ଉତ୍ତମ ତଥା ସ୍ବଚ୍ଛଳ ରହି ଥିବା ସତ୍ବେ ମଧ୍ୟ ଏବଂ ଆମଦାନୀ ସ୍ବାଭାବିକ ରହିଥିଲେ ସୁଦ୍ଧା ଆଳୁଦର କମୁନାହିଁ । ଅନ୍ୟପକ୍ଷରେ ପଶ୍ଚିମ ବଙ୍ଗ ଏବଂ ଉତ୍ତର ପ୍ରଦେଶରେ ଆଳୁଦର ଉଚ୍ଚା ଥିବାରୁ ରାଜ୍ୟରେ ଆଳୁଦର ବଢ଼ିଚି ବୋଲି ଅନେକ ବ୍ୟବସାୟୀ କହିଛନ୍ତି । ଆଜି ମୂଲ୍ୟ କୁଇଣ୍ଟାଲ ପିଛା 3800 - 3900 ଟଙ୍କା ରହିଥିଲା ।
